**УТВЪРДИЛ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **/ЙОХАН ДЖЕНОВ/**

 **АДМ. РЪКОВОДИТЕЛ -**

**ПРЕДСЕДАТЕЛ НА РС-ЧЕРВЕН БРЯГ**

**МЕТОДИКА**

за ОЦЕНЯВАНЕ НА ВТОРИ ЕТАП /писмен изпит-решаване на тест за проверка на знанията по правопис, граматика и пунктуация, и писане на текст на компютър за проверка на машинописните умения и компютърна грамотност/ и ТРЕТИ ЕТАП /събеседване/ на кандидатите за длъжността „Съдебен секретар” в Районен съд град Червен бряг.

**Място на провеждане:**

Писменият изпит за тест и диктовка ще се проведат в сградата на СУ „Д-р Петър Берон”, гр. Червен бряг, първа база, на първия етаж.

**Време на провеждане** –Писменият изпит се обява за провеждане на **28 август 2023 година, от 10.00 ч.**

Кандидатите следва да се явят пред входа на училището 15 минути преди обявения час за започване на изпита.

Всеки кандидат се легитимира с лична карта.

Преди заемане на място в залата, всеки кандидат се подписва в присъствен списък.

Кандидатите следва да са заели местата си в залата най-малко 10 минути преди обявения час за започване на изпита.

Предмет **на писмения изпит:**

-тест за проверка на знанията по правопис, граматика, пунктуация и въпроси от Правилника за администрацията в съдилищата, и длъжностната характеристика за длъжността”съдебен секретар” , изготвен в три варианта.

-практически изпит – писане на текст на компютър за проверка на машинописните умения и компютърната грамотност – диктовка, изготвена в три варианта.

**Начин на провеждане и оценяване:**

След обявяване на началото на писмения изпит един от кандидатите изтегля на случаен принцип един плик с тест с въпроси и един плик с диктовка, за което се съставя протокол.

Всеки кандидат получава тест от изтегления вариант с печат на съда, като на определеното място дописва трите си имена.

Кандидатите отговарят на теста, като записват отговорите си със **син химикал,** без да оставят каквито и да било знаци и отбелязвания върху представените им листове. Ако кандидатът сметне изписан от него текст за неправилен или ненужен, следва да огради текста в скоби и да го зачеркне. Друг начин на отбелязване в писмения текст, ще бъде приеман от комисията като нерегламентиран знак или отбелязване и работата на кандидата ще бъде оценявана с оценка "слаб 2".

Време за решаване на теста е 30 минути.

След изтичане на определеното време или при готовност от кандидата, всеки тест се предава на Комисията, като член от Комисията го поставя в плик, който се подпечатва с печата на съда.

Кандидатите **не могат** да използват учебници и коментари.

Не се допуска ползването на компютри, мобилни телефони и други технически средства. При констатирано нарушение конкурсната комисия отстранява кандидата от по-нататъшно участие, за което се съставя протокол.

На кандидатите при влизане в залата за писмения изпит се предоставя възможност да оставят на съхранение своите лични вещи – чанти и други, мобилните телефони, **които задължително следва да бъдат изключени,** електронни устройства, компютри и други технически средства на определено място в залата за изпит.

На мястото за полагане на изпит кандидатът може да ползва само пишещи средства – неограничен брой и бутилка с вода. При опит за преписване или подсказване и при неспазване инструкциите на квесторите, нарушителят се отстранява от по-нататъшно участие в конкурса, за което се съставя протокол.

Методика за оценяване на резултатите от проведения тест

За всеки верен отговор на тестовете се дава по 1 точка, а за грешен отговор не се отнема точки.

След събиране на всички писмени тестове, комисията обявява началото на практическия изпит – писане на текст.

Преди започване на практическия изпит на кандидатите се дава възможност да се ориентират и настроят компютърната конфигурация. Кандидатите създават файл в Microsoft Word на работния плот и го озаглавяват със своето собствено и фамилно име. Продиктуваният текст се възпроизвежда в писмен вид от всеки кандидат. Продължителността на диктовката е в рамките от 7 до 10 минути със скорост, максимално близка до скоростта на говорене по време на съдебно заседание. Текстът е еднакъв за всички кандидати. Кандидатът набира и записва текста в създадения файл.

 След приключване на диктовката Комисията дава възможност на всички кандидатите за 30 /петнадесет/ минути да оформят написания текст стилистично. Да поставят необходимите препинателни знаци, да изчистят текста от правописни грешки и съкращения, както и ако има недовършени изречения да ги оформят смислово. След изтичане на времето, член от Комисията или системният администратор на съда, записва всички файлове на чисто нова флашка и ги разпечатва.

 Оценяване на писмените работите на кандидатите от комисията да се извърши по следната методика:

Оценяването започва от 100 точки.

**За всяка правописна, граматическа и пунктуационна грешка или цяла дума - се отнема по една точка, за недовършено изречение или изречение без смисъл се отнема по две точки.**

Който има по-малко от 20 точки на писмената работа не участва в класирането, независимо от резултатите, показани на теста.

**Начин на оценяване на втори етап от конкурса.**

Писменият тест се проверява и оценява от членовете на конкурсната комисия, като след това се оценяват и работите от практическия изпит.

Крайната оценка от втори етап е сборът от точките от писмения тест и практическият изпит.

Резултатите от теста и писмения изпит се нанасят в протокол и се обявяват на интернет-страницата на съда, и на информационното табло на Районен съд –Червен бряг.

До трети етап на конкурса (събеседване с кандидатите) се допускат първите трима кандидати.

С обявяването на списъците на допуснатите кандидати се обявява и мястото, датата и часа на провеждане на третия етап – събеседването с първите трима кандидати.

Методика за оценяване на резултатите от събеседването:

С кандидатите се провежда събеседване, в което се обсъждат въпроси от Правилника за администрацията на съдилищата, умения за работа в екип и други, показващи мотивацията им за заемане на обявената конкурсна длъжност. След събеседването с всеки един от кандидатите, се оформя окончателната оценка, която е в диапазона от 1 до 5 точки, в съответствие с представянето на кандидата и отговорите на поставените от комисията въпроси. Крайната оценка от събеседването е сбора от стойността от оценките на членовете на комисията. Резултатите от събеседването се нанасят в протокол.

**Методика за крайно класиране на кандидатите**:

Крайната оценка от втория и третия етап на конкурса е сборът от всички точки.

Допуснатите до окончателното класиране кандидатите ще бъдат класирани в низходящ ред съобразно броя точки от втория и третия етап на конкурса.

За спечелил конкурса ще бъде обявен кандидатът с най-висок сбор точки.